CELEX: 62018TN0100
Language: hr
Date: 2018-02-20 00:00:00
Title: Predmet T-100/18: Tužba podnesena 20. veljače 2018. – Wehrheim protiv ESB-a

30.4.2018   
            
            
               HR
            
            
               Službeni list Europske unije
            
            
               C 152/40
            
         Tužba podnesena 20. veljače 2018. – Wehrheim protiv ESB-a
   (Predmet T-100/18)
   (2018/C 152/49)
   Jezik postupka: francuski
   
      Stranke
   
   
      Tužiteljica: Christine Wehrheim (Offenbach, Njemačka) (zastupnik: N. De Montigny, odvjetnik)
   
      Tuženica: Europska središnja banka
   
      Tužbeni zahtjev
   
   Tužiteljica od Općeg suda zahtijeva da:
   proglasi i presudi da se,
   
               1.
            
            
               poništava:
               
                           —
                        
                        
                           odluka o odbijanju zahtjeva za naknadu štete pretrpljene zbog uskrate njezine [naknade za život u inozemstvu] (podnesenog 10. svibnja 2017.) od 3. srpnja 2017.;
                        
                     
                           —
                        
                        
                           u mjeri u kojoj je potrebno, odluka o izričitom odbijanju njezine žalbe (podnesene 3. rujna 2017.) protiv te odluke, od 21. prosinca 2017.;
                        
                     
         
               2.
            
            
               naloži tuženici plaćanje naknade koju tužiteljica zahtijeva putem svojih zahtjeva:
               
                           —
                        
                        
                           razliku u plaći za čitavo razdoblje njezina rada u instituciji na temelju ugovora stalnog osoblja, u iznosu od 700,53 eura/mjesečno od travnja 2017.;
                        
                     
                           —
                        
                        
                           troškove preseljenja povrh 1 079,10 eura koji su već priznati, odnosno 1 000 dodatnih eura;
                        
                     
                           —
                        
                        
                           pretrpljenu psihološku štetu u iznosu od 2 000 eura;
                        
                     
                           —
                        
                        
                           sve uvećano za kamate po zakonskoj stopi do potpune isplate;
                        
                     
         
               3.
            
            
               naloži tuženici snošenje svih troškova postupka.
            
         
      Tužbeni razlozi i glavni argumenti
   
   U prilog svojoj tužbi tužiteljica iznosi jedan tužbeni razlog koji se temelji na činjenici da je administracija tuženice počinila povredu time što nije poštovala svoju dužnost brižnog postupanja, dobre uprave i pružanja pomoći i time što je stvorila očekivanje koje tužiteljica nije mogla ispuniti, a koje se sastojalo od dodjele naknade za život u inozemstvu iako ona od početka nije ispunjavala uvjete koji se Pravilnikom zahtijevaju za dodjelu prava na tu naknadu. Ta je pogreška uzrokovala štetu koja je izravno povezana s povredom institucije.